A picture containing symbol, emblem, red, logo

Description automatically generated

VLADA REPUBLIKE HRVATSKE

Zagreb, 4. listopada 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

|  |  |
| --- | --- |
| Predmet: | Prijedlog odluke o pružanju pomoći prijenosom sredstava iz strateških robnih zaliha radi saniranja posljedica olujnog/orkanskog nevremena i tuče iz srpnja 2023. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 10. stavka 1. podstavka 5. Zakona o strateškim robnim zalihama („Narodne novine“, broj 141/22) (dalje u tekstu: Zakon), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_ 2023. donijela

**ODLUKU**

**o pružanju pomoći prijenosom sredstava iz strateških robnih zaliha radi saniranja posljedica olujnog/orkanskog nevremena i tuče iz srpnja 2023. godine**

**I.**

Odobrava se pomoć prijenosom sredstava iz strateških robnih zaliha bez naknade radi saniranja posljedica olujnog/orkanskog nevremena i tuče iz srpnja 2023. godine na području Vukovarsko – srijemske, Osječko – baranjske, Krapinsko – zagorske i Karlovačke županije, kroz isporuku slijedećih vrsta roba:

1. Riblje konzerve 300,00 kg
2. Mesni narezak 450,00 kg
3. Pileća pašteta 286,33 kg
4. Kokošja pašteta 405,00 kg
5. Plastična folija za krovove 49.800,00 m3

**II.**

Jednokratna robna pomoć iz točke I. ove Odluke odobrava se iz strateških robnih zaliha, u financijskoj protuvrijednosti od 21.483,72 eura.

**III.**

Financijska protuvrijednost robe iz točke II. Ove Odluke, knjižit će se na teret Ministarstva gospodarstva i održivog razvoja - Ravnateljstva za robne zalihe.

**IV.**

Zadužuje se Ministarstvo gospodarstva i održivog razvoja - Ravnateljstvo za robne zalihe za provedbu ove Odluke.

**V.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr.sc. Andrej Plenković

**OBRAZLOŽENJE**

Ministarstvo unutarnjih poslova – Ravnateljstvo civilne zaštite zatražilo je od Ministarstva gospodarstva i održivog razvoja - Ravnateljstva za robne zalihe pomoć isporukom plastičnih folija za prekrivanje i zaštitu oštećenih objekata i dobara radi saniranja posljedica olujnog/orkanskog nevremena i tuče koje je tijekom mjeseca srpnja 2023. godine zahvatilo dijelove područja Republike Hrvatske.

Pokazala se potreba i za ribljim konzervama, mesnim nareskom, pilećom i kokošjom paštetom zbog sudjelovanja velikog broja operativnih snaga angažiranih na sanaciji šteta izazvanih iznimno visokim vodostajima rijeka na području Republike Hrvatske kao i za opskrbu stradalog stanovništva.

Prijevoz roba strateških robnih zaliha osiguralo je Ministarstvo unutarnjih poslova – Ravnateljstvo civilne zaštite.

Roba je isporučena na području Vukovarsko – srijemske, Osječko – baranjske, Krapinsko – zagorske i Karlovačke županije.

Financijska protuvrijednost robe koja se izdala iz strateških robnih zaliha za saniranje posljedica olujnog/orkanskog nevremena i tuče iz srpnja 2023. godine iznosi 21.483,72 eura i knjižit će se na teret Ministarstva gospodarstva i održivog razvoja - Ravnateljstva za robne zalihe.

Slijedom navedenoga Ministarstvo gospodarstva i održivog razvoja – Ravnateljstvo za robne zalihe predlaže Vladi Republike Hrvatske da temeljem članka 10. stavka 1. podstavka 5. Zakona o strateškim robnim zalihama donese predloženu Odluku.